கேள்வி: தா. சலபதி ராவ் - தொழில் குறித்து விரிவாக சொல்லுங்கள்.
பதில்: இவர் மற்றொரு இசையமைப்பாளரான மோகன் தாசுடன் இணைந்து 1953 ஆம் ஆண்டு வெளிவந்த தெலுங்குத் திரைப்படமான ''புட்டில்லு'' திரைப்படத்தில் இசையமைப்பாளராக அறிமுகமானார். ''அமரதீபம்'' (1956) என்ற தமிழ்த் திரைப்படமே இவர் முதலில் தனித்து இசையமைத்த திரைப்படம் ஆகும். அதன்பிறகு 1984 வரை இவர் சுமார் 125 படங்களுக்கு இசையமைத்தார். அவற்றில் பெரும்பாலானவை தெலுங்கு மொழி படங்களும், சில படங்கள் தமிழ் படங்களும் ஆகும். அக்கினேனி நாகேஸ்வர ராவ் நடித்த படங்களுக்கு பல பிரபலமான பாடல்களை இவர் உருவாக்கினார். 1950கள், 1960கள், 1970களில், சலபதி ராவ் மற்றும் நாகேஸ்வர ராவ் கூட்டணி எண்ணிலடங்கா வெற்றிகளைப் பெற்றன. அவற்றுள் குறிப்பிடத்தக்கவை ''இல்லறிகம்'' (1959), ''புனர்ஜன்மா'' (1963), ''மனுசுலு மமதாலு'' (1965), ''நவராத்திரி'' (1966), ''தர்ம தாதா'' (1970), ''ஸ்ரீமந்துடு'' (1971); 1972 இல் பெருவெற்றியை ஈட்டிய ''தத்தா புத்ருடு'', ''மஞ்சி ரோஜுலு வச்சாய்,'' ''ரைத்து'' ''குடும்பம்'' ஆகியவை அடங்கும். இறுதிவரை இந்த ஜோடி ''கண்ணா கொடுக்கு'' (1973), ''பல்லேதூரி பாவ'' (1973), ''ஆளு மகளு'' (1977), ''ஸ்ரீ ராம ரக்ஷா'' (1978) உள்ளிட்ட படங்களுக்கு வெற்றிக் கூட்டணியாகத் தொடர்ந்தது. கிருஷ்ணம் ராஜூ நாயகனாக நடித்த ''மஞ்சி ரோஜுலு வச்சாய்'', ''அம்மா நானா'', ''மஞ்சி மனசு,'' ''கமலம்மா கமதம்'' உள்ளிட்ட படங்களும், என். டி. ராமராவ் நாயகனாக நடித்த லட்சாதிகாரி, ''ராமுனி'' ''மிஞ்சின ராமுடு'', ''கலவாரி கோடலு'' உள்ளிட்ட படங்களும், கிருட்டிணா (தெலுங்கு நடிகர்) நடித்த அசாத்யுடுவுடன் ''கூத்தாச்சாரி 116'', ''அசாத்யுடு'' போன்ற பிற தெலுங்கு நாயகர்கள் நடித்த படங்களுக்கு டி. சலபதி ராவ் இசையமைத்து பாடல்கள் வெற்றி ஈட்டின. இவர் கடைசியாக 1984 ஆம் ஆண்டு வெளிவந்த ''ஜன மனம்'' படத்திற்கு இசையமைத்தார்.
கேள்வி: தா. சலபதி ராவ் - தனிப்பட்ட வாழ்க்கை பற்றி விளக்கவும்.
பதில்: இவர் அன்னபூர்ணாவை திருமணம் செய்து கொண்டார் இவர்களுக்கு குழந்தை இல்லை. பின்னர் டாக்டர் ஜமுனாவை மணந்தார். இந்த இணையருக்கு இரண்டு மகன்களும் ஒரு மகளும் பிறந்தனர்.